מסמך הכניעה של האימפריה היפנית

המערכה באסיה ובאוקיינוס השקט במלחמת העולם השנייה הסתיימה בכניעה ללא תנאי של האימפריה היפנית, ב-2 בספטמבר 1945.

מסמך הכניעה היפני היה ההסכם הכתוב שאישר את כניעת האימפריה היפנית, וסימן את סיום פעולות האיבה במלחמת העולם השנייה וניצחון בעלות הברית לאחר כניעת גרמניה הנאצית כחמישה חודשים לפני כן ב-7 וב-8 במאי. ההסכם נחתם על ידי נציגי האימפריה היפנית וממדינות בעלות הברית: ארצות הברית של אמריקה, הרפובליקה הסינית, הממלכה המאוחדת, ברית המועצות, אוסטרליה, קנדה, הממשלה הזמנית של הרפובליקה הצרפתית, ממלכת הולנד וניו זילנד. החתימה התרחשה על סיפון אוניית המערכה מיזורי במפרץ טוקיו ב-2 בספטמבר 1945.

התאריך מכונה לעיתים יום הניצחון על יפן. עם זאת, כינוי זה מתייחס לעיתים קרובות יותר לתאריך בו נכתב ה"גיוקון-הוסו" (הודעת הקיסר הירוהיטו על כניעת יפן) של הקיסר הירוהיטו, ההודעה ששודרה ברדיו על קבלת תנאי הצהרת פוטסדאם ב-15 באוגוסט.

 טקס הכניעה 
ממוזער|שר החוץ היפני, ממורו שיגמיצו, חותם על מסמך הכניעה מטעם ממשלת יפן, ובכך סיים רשמית את מלחמת העולם השנייה. עומד מאחורי השולחן הגנרל ריצ'רד ק. סאת'רלנד.
ממוזער|גנרל הצבא דאגלס מקארתור חותם על כתב הכניעה מטעם בעלות הברית. הגנרלים ויינרייט ופרסיבל, שניהם שבויי מלחמה לשעבר של היפנים, עומדים מאחוריו.
הטקס על סיפון אוניית המערכה מיזורי נמשך 23 דקות ושודר ברחבי העולם.

נציגי האימפריה היפנית לחתימה על מסמך הכניעה היו:
 שר החוץ ממורו שיגמיצו
 גנרל יושיג'ירו אומזו, ראש המטה הכללי של הצבא
 האלוף יאצוג'י נאגאי
 קאצואו אוקאזאקי (משרד החוץ)
 אדמירל משנה סדאטושי טומיוקה
 טושיקאזו קאסה (משרד החוץ)
 לוטננט גנרל סויצ'י מיאקזי
 אדמירל משנה איצ'ירו יוקויאמה
 סאבורו אוטה (משרד החוץ)
 קפטן קצואו שיבא (צי)
 קולונל קזי סוגיטה

בשעה 9:08 גנרל הצבא האמריקאי דאגלס מקארתור, מפקד דרום מערב האוקיינוס השקט והמפקד העליון של כוחות הברית, קיבל את הכניעה מטעם בעלות הברית וחתם מתוקף תפקידו כמפקד העליון.

לאחר מקארתור חתמו הנציגים הבאים על מסמך הכניעה מטעם כל אחת ממעצמות בעלות הברית:
 אדמירל הצי צ'סטר נימיץ מטעם ארצות הברית (9:12)photo at AWM, Nimitz signing. 
 גנרל הסו יונג-צ'אנג מטעם סין (9:13)AWM photo, Hsu Yung-chang signing. 
 אדמירל סר ברוס פרייזר מטעם הממלכה המאוחדת (9:14)photo at AWM, Fisher signing. 
 לוטננט גנרל קוזמה דרביאנקו מטעם ברית המועצות (9:16)AWM photo 040968, Derevyanko signing. 
 גנרל סר תומאס בליימי מטעם אוסטרליה (9:17)AWM photo, Blamey about to sign. 
 קולונל לורנס מור קוסגרייב מטעם קנדה (9:18)AWM photo, Cosgrave signing. 
 גנרל הצבא פיליפ לקלרק מטעם צרפת (9:20)AWM photo, Leclerc signing. 
 לוטננט אדמירל קונרד הלפריך מטעם הולנד (9:21)AWM photo, Helfrich signing. 
 תת מרשל האוויר לאונרד מ. איזיט מטעם מניו זילנד (9:22)AWM photo, Isitt signing. 

בריטניה הזמינה את ממשלות הדומיניון לשלוח נציגים נפרדים ממנה לטקס ולחתום בשמם. מקארתור תמך בדרישת ממשלת אוסטרליה להשתתף ולחתום בנפרד מבריטניה, אם כי אוסטרליה התנגדה להמלצתו שקנדה, הולנד וצרפת יחתמו גם הן על המסמך.

ב-6 בספטמבר, קולונל ברנרד טיילן לקח את המסמך ואת הצו האימפריאלי לוושינגטון הבירה והגיש אותם למחרת לנשיא ארצות הברית הארי טרומן בטקס רשמי בבית הלבן. לאחר טקס בראשות הגנרל ג'ונתן ויינרייט, הוצגו המסמכים בארכיון הלאומי.

 עותקים 
ממוזער|העותק היפני של מסמך הכניעה 
העותק של המסמך של בעלות הברית נמצא בארכיון הלאומי של ארצות הברית בוושינגטון הבירה. העותק היפני נמצא בארכיון הדיפלומטי של משרד החוץ היפני בטוקיו, והוצג בפומבי לאחרונה בשנת 2015, כחלק מתערוכה לציון 70 שנה לחתימה. ניתן לצפות בגרסה משוכפלת של העותק היפני בגלריה של הארכיון ובמוזיאון אדו טוקיו בטוקיו.

 קישורים חיצוניים 

 הערות שוליים 

קטגוריה:שלטון הכיבוש של בעלות הברית ביפן
קטגוריה:יחסים צבאיים ארצות הברית – יפן
קטגוריה:יפן במלחמת העולם השנייה
קטגוריה:יחסי יפן–סין
קטגוריה:1945 ביפן
קטגוריה:מסמכים היסטוריים
קטגוריה:סיום מלחמת העולם השנייה